ন্যান্সি ওলসন
ন্যান্সি অ্যান ওলসন (ইংরেজি: Nancy Ann Olson; জন্ম: ১৪ জুলাই ১৯২৮) হলেন একজন মার্কিন অভিনেত্রী। তিনি সানসেট বুলেভার (১৯৫০) চলচ্চিত্রে বেটি শেয়ার চরিত্রে অভিনয়ের জন্য শ্রেষ্ঠ পার্শ্ব অভিনেত্রী বিভাগে একাডেমি পুরস্কারের মনোনয়ন লাভ করেন। তিনি উইলিয়াম হোল্ডেনের বিপরীতে চারটি চলচ্চিত্রে অভিনয় করেন এবং পরবর্তীতে ডিজনির দ্য অ্যাবসেন্ট-মাইন্ডেড প্রফেসর (১৯৬১) ও এর অনুবর্তী পর্ব সন অব ফ্লাবের (১৯৬৩) চলচ্চিত্র এবং এয়ারপোর্ট নাইনটিন সেভেন্টি ফাইভ (১৯৭৪) চলচ্চিত্রে অভিনয় করেন। ওলসন ১৯৮০-এর দশকে অভিনয় থেকে অবসর গ্রহণ করলেও তাকে পরবর্তীতে কয়েকটি চলচ্চিত্রে কাজ করতে দেখা যায়। সর্বশেষ তিনি ২০১৪ সালে ডাম্বেলস চলচ্চিত্রে কাজ করেন।